# data[].attributes.headline
3.10 TEHTÄVÄ - KATSAUS MENNEESEEN JA TULEVAAN

# data[].attributes.subject
3.10 TEHTÄVÄ - KATSAUS MENNEESEEN JA TULEVAAN

# data[].attributes.body
Tekstien lukeminen naurattaa hieman, sillä useassa kohtaa olen panikoinut tulevaa puhetta, mutta näin jälkikäteen viime viikon merkinnässä puheesta jäikin todella hyvä olo. Ehkä kurssin aikana kasvoin hieman esiintyjänä ja menen varmemmalla mielellä kohti muutaman viikon päässä olevaa liiketoimintasuunnitelman esitystä. Viestintää osaan nyt katsoa eri tavalla, sillä siihen liittyen tuli kurssin aikana paljon uutta tietoa.

# data[].attributes.body
Tällä tunnilla oli viimeisten puheenpitäjien vuoro ja niitä oli kiva katsella, kun ei tarvinnut jännittää omaa vuoroa. Huomasi, että aikaisemmista puheista oli otettu oppia, joten puheet olivat niistä ikään kuin parempia versioita. Oli jännä huomata, että osa pystyi pitämään 5 minuutin puheen ilman minkäänlaisia muistiinpanoja.

# data[].attributes.headline
26.9 TEHTÄVÄ - MITÄ OPIN VAIKUTTAVISTA PUHEISTA?

# data[].attributes.subject
26.9 TEHTÄVÄ - MITÄ OPIN VAIKUTTAVISTA PUHEISTA?

# data[].attributes.body
1. Opin, että puheen havainnollistaminen jollakin tavalla esimerkiksi diaesityksellä tai vaan yksittäisillä kuvilla tekee puheesta seurattavamman. Puhujalla saattaa olla ajatukset kirkkaana päässään, mutta niiden esille tuominen ei ole aina suullisesti kovin helppoa.

2. Opin, että jokaista puhujaa jännittää joskus. Oikeastaan melkein jokaisesta puhujasta minun lisäkseni huomasi, että heitä jännittää, mutta jokainen on kurssin avulla oppinut hallitsemaan sitä.

3. Opin, että puheissa kannattaa käyttää konkreettisia ja tunteisiin vaikuttavia asioita, jotta pystyy vaikuttamaan kuulijoihin paremmin. Minut vakuutti eräässä puheessa ainakin se, että puhe päättyi lauseeseen; ”Emme halua kasvaa isoiksi lehmiksi, joten miksi juoda maitoa.” Tämä lopetti puheen todella osuvasti.

4. Opin, että puheeseen kannattaa valita itseään oikeasti kiinnostava aihe. Tuntui, että kaikilla oli sellainen, sillä kaikki vaikuttivat aidosti innostuneilta aiheistaan ja se vaikutti myös kuulijoiden kiinnostukseen positiivisella tavalla.

5. Opin, että äänelliset tehokeinot ovat tärkeitä. Esimerkiksi puhujan pitämät tauot antavat kuulijalle aikaa ajatella puheen aihetta.

# data[].attributes.body
Tällä tunnilla pidin esitelmän ja olin pitämässä sitä ensimmäisenä. Se oli todella kiva, sillä tulin tunnille myöhässä (:D), joten en ehtinyt jännittää yhtään ja puhe sujuikin tosi kivasti. Puheen jälkeen jäi tosi helpottunut olo, joten muiden puheita ja esiintymistä oli kiva seurata ja ottaa oppia niistä. Puheen pitämisen jälkeen jäi tunne, että voisi pitää vaikka toisen samanlaisen heti perään.

# data[].attributes.body
1. Mary Maker kertoo puheessaan oman tarinansa siitä, kuinka hän on elänyt pakolaisena ja hän löysi turvaa ja toivoa pakolaisleiriltä Keniassa, jolloin hän pääsi kouluun. Hän painottaa, että koulutus on todella tärkeää, jotta voi pakolaisena luoda uuden paremman elämän paikassa, johon on olosuhteiden pakosta joutunut. Naisten koulutus on varsinkin Afrikan maissa jätetty ehkä vähän taka-alalle, mutta Maker tietää omasta kokemuksesta, ettei se kannata. Luulen, että hänen puheensa tavoitteena on kertoa oma kokemus ja saada sitä kautta ihmiset näkemään, että koulutus on tärkeää. Eihän hän itsekään olisi tuossa paikassa, jos olisi vieläkin kouluttamaton.

2. Maker suhtautuu aiheeseen todella vahvasti ja se tulee hyvin esiin hänen puheessaan. Hänen ilmeensä ja eleensä ovat aitoja ja hän saa siten yleisön vakuuttumaan puheestaan erittäin hyvin. Ainakin ilmeiden perusteella yleisössä herääkin ainakin jotain ajatuksia. Aihe on Makerille tietenkin erittäin henkilökohtainen, joten hän ei esimerkiksi käytä huumoria puheessaan lainkaan.

3. Maker puhuu kuuluvalla äänellä ja ottaa yleisön hyvin huomioon. Hän esiintyy puheessaan isolla lavalla, mutta hän näyttää siltä, että hän hallitsee koko lavaa. Maker vaikuttaa todella itsevarmalta puhujalta, joten hän luultavasti on lavalla omassa roolissaan ja se on hänelle helppoa. Toisaalta hänen tarinansa on varmasti helppo kerrottava, sillä hän on sen itse kokenut ja muistaa sen varmasti kokonaan. Esiintyjän on helpompi olla varma, kun hän tietää mitä on tekemässä.

4. Hän ottaa yleisönsä hyvin huomioon ja pitää yleisön huomion koko puheensa ajan. Hän liikkuu lavalla, joten jokainen yleisössä oleva saa varmasti hänen huomionsa. Lisäksi hän on yleisöä kohtaan avoin, sillä hän seisoo kahdella jalalla ja hän käyttää käsiään lisäämässä hänen puheensa tunnetta. Hänen äänensävynsä on totinen ja äänenpaino vaihtelee, joten yleisössä olevat henkilöt pysyvät varmasti mukana koko puheen ajan.

5. Hän käyttää puheessaan konkreettisia esimerkkejä omasta elämästään, mikä tekee asian ymmärrettäväksi. Yleisellä tasolla jostain asiasta puhuminen harvoin tekee vaikutusta yleisöön. Varsinkin tällaisessa asiassa on helpompaa, kun saa todellista tarinaa jonkun suusta, joka on asian joskus kokenut.

6. Tähän oikeastaan sama kuin edelliseen, että puhujan omat kokemukset tekevät tarinasta kiinnostavan.

7. Verbaalisen viestinnän keinoista hän käyttää ainakin mielikuvia. Lisäksi hän käyttää puhekieltä, mikä tekee hänen puheestaan paljon uskottavamman ja asiallisemman oloisen.

8. Nonverbaalisesta viestinnästä hän käyttää ainakin katsetta, eleitä ja liikkeitä. Hänen katseensa menee koko puheen ajan läpi yleisön ja hän pitää käsiään mukana selittäessään tarinaansa.

9. Antaisin esiintyjälle kouluarvosanana 9, sillä hänen aiheensa on todella tärkeä ja hän tuo sen esille todella hyvin. Puhujalla on kova ääni ja todella selkeä. Hänen esiintymisensä on hyvää, sillä hän ei vain seiso paikoillaan, vaan ottaa lavan haltuunsa.

# data[].attributes.body
Tällä tunnilla käsittelimme puheiden pitämistä. Oli mielenkiintoista käsitellä puheita niin yksityiskohtaisesti. Tavallaan puheiden käsittely vaan lisäsi ahdistusta tulevasta puheesta, mutta toisaalta sain myös hyviä vinkkejä tulevaa varten.  Teimme esimerkiksi tehtävän, jossa kuuden hengen ryhmissä keskustelimme, millaisista puheista me pidämme. Lähinnä mietimme hyvän puheen piirteitä. Tämän jälkeen kasasimme ne fläppitaululle. Oli hauska huomata, että luokkatoverini eivät vaadi puheelta oikeastaan mitään ihmeellistä. Ihan tavallisia asioita haluttiin kuulla, mikä lievensikin stressiäni hieman.

# data[].attributes.body
1. Hyvä valmistautuminen esiintymiseen

- Olen huomannut, että jännittää vähemmän, kun tietää mitä on menossa tekemään tai mistä on menossa puhumaan. Se tuo itsevarmuutta ja poistaa jännitystä.

2. Hanki esiintymiskokemusta

- Yläasteella teimme paljon esitelmiä, joten esiintyminen meni rutiinista. Lukiossa ne vähenivät ja nyt en ole vähään aikaan esiintynyt, joten jännittää taas tavallista enemmän.

3. Mielikuvaharjoittele

- Jos suunnittelee tilanteen etukäteen päässään, on helpompi ajatella, että niin se tulee todellisuudessakin menemään ja on varmempi olo.

4. Muista hengittää

- Hengittäminen lieventää jännitystä, sillä esiintyessäni alan puhumaan nopeammin ja unohdan hengittää. Silloin jännitys näkyy muille ja jännitys lisääntyy itsellänikin. Jos hengitän, pysyy koko esiintyminen paremmin kasassa.

5. Nuku hyvin ja liiku

- Mieli virkeämpänä on paljon itsevarmempi itsestään ja tekemisestään, jolloin ei tarvitse jännittää niin paljoa.

6. Mieti aikaisempia onnistumisia

- Minulla on esiintymiskokemusta aikaisemmin harrastuksien parista ja koulusta, joista osa on mennyt hyvin ja osa huonosti. Jos miettii hyviä kokemuksia, on helpompi ajatella, että myös tälläkin kertaa minä osaan esiintyä.

7. Muista että yleisö on puolellasi

- Kouluesitelmissä yleisöä tuskin haittaa, jos mokaat, joten ainakaan sitä ei tarvitse jännittää. Itselleni mokaaminen on ehkä isoin jännityksen aihe.

8. Älä vaadi täydellisyyttä

- Varsinkin, kun en ole hetkeen esiintynyt, saattaa tämänkin kurssin puhe mennä penkin alle. Se ei kuitenkaan haittaa, sillä harjoittelemassa täällä kai ollaan.

9. Salli jännittäminen

- Jännitän joskus jännittämistä ja sen näkymistä, mutta pitäisi opetella ajattelemaan, että jännittäminen on ihan normaalia, kunhan sitä pystyy hallita ja se ei rajoita elämää.

10. Muut eivät näe jännitystäsi

- Jännittäminen on normaalia.

http://kielijelppi.virtamieli.fi/puheviestinta/esiintymisjannitys-ja-viestintaarkuus

http://www.yths.fi/jannittaa/miten-jannittamista-voi-helpottaa

http://elaparemmin.fi/blogi/kun-puhuminen-jannittaa-10-tapaa-paasta-eroon-esiintymisjannityksesta/

# data[].attributes.body
Tällä tunnilla käsittelimme heti alussa esiintymisjännitystä erilaisten keskustelutehtävien muodossa. Jännittäjänä oli kiva päästä kuulemaan muiden luokkatovereiden jännittämisestä, kun ensimmäisen tunnin perusteella kaikki vaikuttivat niin reippailta esiintyjiltä. Onneksi meidän ryhmästämme ainakin löytyi eri tasoista jännitystä ihan jokaiselta ryhmän jäseneltä. Helpotti hieman omaa tunnetta siitä, että olisin ainoa, joka ei selviä kurssista kunnialla. Tehtävän jälkeinen koonti opettajan kanssa oli kiva, sillä niin sai kuulla myös muiden ryhmien ajatuksia ja huomattiin, että olemme kaikki aika tavallisia jännittäjiä.

Tämän tehtävän jälkeen mietittiin viestintää ja viestintätaitoja. Käytiin läpi esimerkiksi millaisilla eleillä voi ikään kuin puhua. Oli hauska huomata, että on itsekin sortunut esimerkiksi vääriin seisoma-asentoihin tai pitänyt käsiä väärällä tavalla esitelmiä pitäessä. En ainakaan itse ole tullut ajatelleeksi, miten paljon eri asioita esiintymiseen ja muille puhumiseen ylipäätään liittyy. Tai on ehkä ajatellut ja ollut tietoinen, että seisoo esimerkiksi jotenkin laiskasti, mutta en ole ymmärtänyt, että se näkyy noinkin selkeästi yleisöön ja myös asennot ikään kuin viestivät yleisölle.

# data[].attributes.body
1. Tuleva oppimisjakso jännittää todella paljon, sillä olen kaikkea muuta kuin esiintyjätyyppiä. Heti ensimmäisellä tunnilla kerrottu puheen pitäminen pelottaa todella paljon. Ryhmämme vaikuttaa onneksi tosi järkevältä, joten sillä tavalla heille esiintyminen ei jännitä niin paljoa mitä se voisi jännittää. Toisaalta lähiopetustunteja on niin vähän, että esiintymistä meidän ryhmälle ei kovin paljoa ehdi harjoitella. Ihan mielenkiinnolla kuitenkin odotan tulevia tunteja ja tehtäviä, sillä vain harjoittelemalla voin oppia hallitsemaan jännitystä, vaikka tiedän, että esiintymisjännitys ei varmasti tule katoamaan minusta koskaan.

2. Esiintyjänä olen arka ja jännittäjätyyppiä niin kuin edellä kuvasinkin. Pitäessäni esimerkiksi esitelmää jään herkästi vain lukemaan kädessäni olevia muistiinpanoja ja unohdan ottaa katsekontaktia yleisöön, joten saattaa jäädä vaikutelma, että pidän esitystä vain itseäni varten. Haluaisin oppia olemaan avoimempi ja luottamaan itseeni enemmän esiintymistilanteessa. Olen kuitenkin jokaisella luokka-asteella joutunut esiintymään, joten jonkinlainen varmuus omista kyvyistä pitäisi jo olla. Tuntuu, että aina esitelmän jälkeen tulee sellainen olo, että ei tämä enää jännitä, mutta se aina unohtuu, kun esiintymistä on kuitenkin suhteellisen harvoin.

A. Vahvuuksiani viestinnän kannalta ovat kuunteleminen, rauhallisuus, empaattisuus, sosiaalisuus, rentous, huomaavaisuus ja rehellisyys

Heikkouksiani viestinnässä ovat itseluottamuksen puute, yleisön mukaan ottaminen esitelmiä tai puheita pidettäessä ja kontaktin puuttuminen samanlaisissa tilanteissa

B. Viestijänä olen rauhallinen ja muissa kuin esiintymistilanteissa otan kaikki ihmiset huomioon ja pystyn helposti olemaan oma itseni. Muissa kuin esiintymistilanteissa listaamani huonot puolet eivät tule niin hyvin esiin.

Tavoitteeni viestijänä ovat ujouden ja jännityksen hallitseminen. Haluaisin oppia olemaan pelkäämättä esiintymistä, sillä virheitä sattuu kaikille ja se on hyväksyttävää. Tämän ikäisenä niille ei varmastikaan enää edes naureta, joten niiden tekeminenkin on helpompaa.

C. Kehittämiskohde: Yleisön mukaan ottaminen esiintymistilanteissa

Tavoite: Esiintymistilanteessa otan kuulijani mukaan luomalla heihin katsekontaktia ja esittämällä vaikkapa herätteleviä kysymyksiä.

Keinot: Opettelen sanottavanani olevat asiat niin hyvin, että edes jännittävässä tilanteessa en tarvitse paperia eteeni, jolloin voin keskittyä yleisöön. Lisäksi improvisaatio auttaa tällaisessa tilanteessa.

Aikataulu: Aloitan heti seuraavalla tunnilla ja vaikka ihan pienenkin puheenvuoron saadessani keskityn katsekontaktiin.

# data[].attributes.body
Keskiviikkoaamun tunti alkoi esittelykierroksella, joka olikin jo ensimmäinen epämiellyttävä tehtävä heti alkuun. Mutta oman vuoron mentyä ohi, alkoi jännitys onneksi helpottaa. Ehkä oli ihan hyvä päästä jännittävään tilanteeseen heti, jotta seuraavallekin tunnille voi mennä hyvillä mielin. Esittelykierroksen lisäksi kävimme läpi hyvän esiintyjän piirteitä. Huomasin, että itseeni ei päde niistä piirteistä monikaan. On siis selvää, että parantamisen varaa olisi, sillä esimerkiksi itseluottamus ja kontaktin luominen ovat opeteltavissa olevia asioita.